Pajèsere Vasce

Le **Pajèsere Vasce** (denominaziune ufficiale jndr'à lènga nederlannese: "Nederland") sonde 'nu State membre de ll'Aunìone europèe, acchiate jndr'à ll'Europe occidentale, confinante a sud cu 'u Belge, a est cu 'a Germanie e a nord e ad ovest jè vagnate da 'u mare d'u Nord. Lòre stonne a furmà 'a vanne premgepàle d'u Regne de le Pajèsere Vasce, ca combrende pure le isole caraibeche de Aruba, Bonaire, Curaçao, Saba, Sint Eustatius e Sint Maarten. Assaje spesse quiste Paise ète tradiziunalmènde chiamate  Olanne, idendifecannole cu 'a reggione storeche sus a cui 'u regne se spanne, sije jndr'à lènga tagliàne ca jndre 'nu munne de otre lènghe straniere. Quèste denominaziune, ca jève assaje deffuse jndr'ô passate, non g'ète corrette, pe' 'a raggione ca 'a parole Olanne stè ccu inneche 'na reggione, scucchiáte jndre dò provinge chiamate Olanne Meridionale e Olanne Settendrionale, ca jè sule 'na vanne de le Pajèsere Vasce.

'A capitale jè Amsterdam, me 'u guverne, 'u parlamènde ed 'a residenze d'u sovrane se iacchiane totte a L'Aia (*Den Haag*), addò tènene pure sede 'a Corte 'ndernazionale de giustizie ed 'u Tribunale penale 'ndernazionale recentemènde istituite. 

Le Pajèsere Vasce sonde 'mbrà lle State membre funnatore d'a CECA, d'a CEE, e  de ll'Aunìone europèe. Ôsce a die 'u sovrane jè 'a reggine Beatrice, mendre 'u prime ministre jè Mark Rutte.

## Pajèsere Vasce e Olanne
Jndre 'nu mode quase auguale a quanne accade pe' 'u Regne Aunìte ca ète spesse chiamate "Gran Bretagne" o "Inghiltèrre" ('a Gran Bretagne e l'Inghiltèrre jndr'à realtate sonde sule 'na vanne d'u Regne Aunìte), sije jndr'à lènga tagliàne ca jndre 'nu munne de otre lènghe straniere le Pajèsere Vasce sonde comunemènde (e jndre 'nu mode 'mbrobrije) chiamate "Olanne". Le Pajèsere Vasce sonde accussìne idendifecate cu 'a reggione storeche sus a cui 'u regne se spanne, reggione ca stè rappresende 'a vanne cchiù populate d'u Paise. 'U nome "Olanne" propriamende idendifeche 'nvece sulamènde dò de lle dodece provinge de le Pajèsere Vasce: l'Olanne Settendrionale e l'Olanne Meridionale.

Jndr'ô stesse mode, l'aggettive "olannese" jè ausate pe' stè inneche totte quidde ca se referisce a lle Pajèsere Vasce e non sule a ll'Olanne. Inoltre, pe' quanne arreguerde 'a lènga, jè 'nvalse l'ause d'u nome "Olannese" pe' stè inneche 'a lènga parlate jndre totte ô State e non 'u dialètte parlate jndr'à lle provinge de ll'Olanne Settendrionale e de ll'Olanne Meridionale.

## Ordinamènde d'ô State

### Suddivisiune amministrative

'U Paise jè scucchiáte jndre 12 Provinge (Brabante Settendrionale, Drenthe, Flevoland, Frisia, Gheldria, Groninga, Limburgo, Olanne meridionale, Olanne settendrionale, Utrecht, Overijssel e Zelanda), a lòre vote scucchiáte jndre 'nu totale de 443 municipalitate ordenarie (*gemeenten*) e 3 municipalitate speciale d'oltremare; jèdde sonde guvernate da conzigle provingiale e municepale.


;Provinge de le Pajèsere Vasce

;Ende pubbleche de le Pajèsere Vasce

### Cetate prengepále

## Note

## 'Ndruche pure
* Linee de successione ad 'u trone de le Pajèsere Vasce
* Corone de le Pajèsere Vasce 
* Corone d'Olanne

## Otre pruggette

*  Wiki Guide turisteche da Wikivoyage
*  Wiki corse de olannese pe' anglofone da Wikibooks

## Collegaminde fore a Uicchipèdie
* 
* Schede de le Pajèsere Vasce da 'u site Viaggiare Secure - Site curate da 'u Ministere de le Estere e da ll'ACI
* Visitare l'Olanne - Schede curate da ll'Ende Naziunale Olannese pe' Turisme e Congresse
*  Site ufficiale d'u guverne
*  Portale site guvernative
*  Uffice cendrale de statisteche
*  CIA World Factbook - Netherlands 
* Schede d'u Ministere de le Estere
*  Ferrovie Olannese
*  Radie olannese
*  Guide viagge Olanne
*  Dighe olannese e pruggette Delta
* L'Olanne e le Pajèsere Vasce